Héctor Bellerín

Héctor Bellerin Moruno (sündinud 19. märtsil 1995 Barcelonas) on Hispaania jalgpallur, kes mängib paremkaitsjana Hispaania kõrgliiga klubis Real Betis.

Bellerin alustas jalgpallurikarjääri ründajana tuntud jalgpalliklubi FC Barcelona ridades. 2011. aasta suvel läks ta üle Londoni Arsenali ja hakkas seal treenima kaitsemängijana.http://www.dailymail.co.uk/sport/football/article-3341454/Hector-Bellerin-didn-t-know-defend-Barcelona-schooled-Arsenal-legend-Steve-Bould.html Tema kiirus, oskuslik palliga liikumine ja täpsus on aidanud tal meeskonnale luua võistlusmängudes mitmeid häid võimalusi. 21. novembril 2016 kirjutas ta alla pikaajalisele lepingule, mis sidus ta Londoni Arsenaliga 2023. aastani.https://www.transfermarkt.com/hector-bellerin/profil/spieler/191217

Bellerin mängis riikidevahelistes mängudes Hispaania esindusmeeskonna pallurina juba 15. eluaastast. Ta tegi debüüdi Hispaania A-koondises 2016. aastal, pärast seda valiti ta mängima ka 2016. aasta Euroopa meistrivõistlustel.https://www.transfermarkt.com/hector-bellerin/nationalmannschaft/spieler/191217/verein_id/3375/hauptwettbewerb//wettbewerb_id//start/2016-05-29/ende/2016-06-27/nurEinsatz/0

Klubikarjäär
Bellerin on sündinud Kataloonias Barcelonas. Klubijalgpallikarjääri alustas ta FC Barcelona noorteklubides. Sealt liikus ta 2011. aasta suvel Londoni Arsenali, kus kirjutas alla oma esimesele kutselise jalgpalluri lepingule 2013. aasta juulis.https://web.archive.org/web/20130927152413/http://www.arsenal.com/news/news-archive/bellerin-i-m-so-happy-i-joined-arsenal Oma debüüdi tegi ta Arsenaliga 25. septembril 2013 West Bromwich Albioni vastu, mille Arsenal võitis penaltiseeriaga pärast 1:1 viigiseisu. Bellerin sai selles mängus kaasa teha 25 minutit.https://www.arsenal.com/match/report/1314/post/first-team/west-brom-1-1-arsenal-aet-report 

Kaks kuud hiljem liitus ta laenu eesmärgil kaheks kuuks Inglismaa esiliigas mängiva jalgpalliklubi Watfordiga. Debüüdi Watfordis tegi ta kaheksa päeva pärast laenulepingu sõlmimist Yeovil Towni vastu.http://www.arsenal.com/news/news-archive/bellerin-joins-watford-on-loan Laenulepingut pikendati hooaja lõpuni,https://web.archive.org/web/20140104002503/http://www.watfordfc.com/news/article/140103-bellerin-signs-1273564.aspx kuid ta kutsuti tagasi Arsenali 2014. aasta veebruaris.http://www.watfordobserver.co.uk/sport/11018138.Bellerin_recalled_by_Gunners/

Meistrite Liiga debüüdi tegi ta 16. septembril 2014 2:0 kaotusega lõppenud mängus Dortmundi Borussia vastu.https://www.bbc.com/sport/football/29209551 Esimese värava Arsenali meeskonnas lõi ta 1. veebruaril 2015 5:0 võidumängus Aston Villa vastu.https://www.bbc.com/sport/football/30971833

Esimest korda valiti ta esikoosseisu 2015. aasta FA karikafinaalis 30. mail, aidates meeskonnal võita Aston Villa vastu 4:0 Wembley staadionil.https://www.youtube.com/watch?v=YWZ6RoKkPLE Ta sõlmis uue pikaajalise lepingu enne 2015/16. hooaja algust. Sel hooajal oli ta kolmas mängija Arsenali hooaja parimate mängijate hääletuses.https://www.arsenal.com/news/news-archive/20160518/player-of-the-season-in-third-place... 21. novembril 2016 sõlmis ta Arsenaliga uue pikaajalise lepingu, mis kehtib kuni 2023. aastani.

Aastatel 2021–2022 oli ta Arsenalist laenul Hispaania klubis Real Betis. Pärast seda mängis ta FC Barcelonas, kus pidas 2022–2023 vaid 3 mängu.

Aastal 2023 kuulus ta Lissaboni Sportingu ridadesse, sama aasta suvel liitus uuesti Real Betisiga.

Koondisekarjäär
Bellerin mängis Hispaania noortekoondises nii U16, U17, U19 kui ka U21 vanuseklassis, kokku 37 mängus. https://www.transfermarkt.com/hector-bellerin/nationalmannschaft/spieler/191217 U21 noortekoondises tegi ta debüüdi 30. märtsil 2015, kui ta mängis 90 minutit 4:0 võidetud sõpruskohtumises Valgevenega.https://web.archive.org/web/20150403055342/http://www.sefutbol.com/en/match-report-spains-u21-xxx

29. mail 2016 tegi ta Hispaania A-koondises debüüdi, alustades mängu põhikoosseisus sõpruskohtumises Bosnia ja Hertsegoviina vastu, mille Hispaania võitis 3:1.https://www.transfermarkt.com/hector-bellerin/nationalmannschaft/spieler/191217/verein_id/3375 Kaks päeva hiljem valiti ta 2016. aastal toimuvate jalgpalli Euroopa meistrivõistluste meeskonda, kus ta aga mängida ei saanud.https://www.bbc.co.uk/sport/football/36416575

 Saavutused 
Arsenal
FA Cup: 2014–15, 2016–17, 2019–20
FA Community Shield: 2015, 2017, 2020

Viited

 Välislingid 

Kategooria:Hispaania jalgpallurid
Kategooria:Arsenal FC mängijad
Kategooria:Watford FC jalgpallurid
Kategooria:Real Betise jalgpallurid
Kategooria:Premier League'i mängijad
Kategooria:The Championshipi mängijad
Kategooria:La Liga mängijad
Kategooria:Sündinud 1995